Offentliggørelse af enhedsdokument med ændringer efter godkendelse af en ændring af mindre omfang i overensstemmelse med artikel 53, stk. 2, andet afsnit, i forordning (EU) Nr. 1151/2012

(2019/C 359/04)

Europa-Kommissionen har godkendt denne ændring af mindre omfang i henhold til artikel 6, stk. 2, tredje afsnit, i Kommissionens delegerede forordning (EU) nr. 664/2014 af 18. december 2013 (1).

Ansøgningen om godkendelse af denne ændring af mindre omfang kan findes i Kommissionens DOOR-database.

ENHEDSDOKUMENT

»SALAMINI ITALIANI ALLA CACCIATORA«

EU-nr.: PDO-IT-01301-AM01 — 5.4.2019

BOB (X) BGB ()

1. Betegnelse

»Salamini italiani alla cacciatora«

2. Medlemsstat eller tredjeland

Italien

3. Beskrivelse af landbrugsproduktet eller fødevaren

3.1. Produkttype

Kategori 1.2. Kødprodukter (opvarmet, saltet, røget m.m.)

3.2. Beskrivelse af produktet med betegnelsen i punkt 1

Ved frigivelsen til markedet skal »Salamini italiani alla cacciatora« have følgende organoleptiske, kemiske, fysisk-kemiske og mikrobiologiske egenskaber:

Organoleptiske egenskaber

Udseende: cylindrisk form

Konsistens: produktet er kompakt med en ikke-elastisk konsistens

Udseende i tværsnit: skiverne er kompakte, homogene og uden synlige senerester

Farve: ensartet rubinrød med en jævn fordeling af fedtstykker

Aroma: fin og særpræget

Smag: mild og fin, aldrig syrlig.

Kemiske og fysisk-kemiske egenskaber

Samlet proteinindhold: mindst 20 %

Forholdet kollagen/protein: højst 0,15

Forholdet vand/protein: højst 2,30

Forholdet fedt/protein: højst 2,00

pH: mindst 5,3.

Mikrobiologiske egenskaber

indhold af mesofile bakterier: > 1 × 107 kolonidannende bakterier pr. g, overvejende lactobacillus- og coccus-bakterier.

Det færdige produkt har en diameter på højst 60 mm, en længde på højst 200 mm og en samlet vægt på 350 g.

3.3. Foder (kun for produkter af animalsk oprindelse) og råvarer (kun for forarbejdede produkter)

»Salamini italiani alla cacciatora« fremstilles af magert svinekød fra tværstribede muskler, svinespæk, salt, knust og/eller formalet peber og hvidløg.

Maskinsepareret kød må ikke indgå i sammensætningen af dette produkt.

Det er tilladt at anvende vin, sukker og/eller dekstrose og/eller fruktose, starterkulturer, natriumnitrat og/eller kalium (højst 195 ppm), natriumnitrit og/eller kalium (højst 95 ppm), askorbinsyre og natriumsalt heraf.

3.4. Specifikke etaper af produktionen, som skal finde sted i det afgrænsede geografiske område

Fremstillingen af »Salamini italiani alla cacciatora« omfatter følgende etaper: klargøring af råvarer, hakning, blanding, stopning, tørring og modning.

3.5. Særlige regler for udskæring, rivning eller emballering osv. af det produkt, som betegnelsen henviser til

»Salamini italiani alla cacciatora« kan sælges i løs vægt, vakuumpakket eller pakket i beskyttende atmosfære, hel, i stykker eller i skiver. Emballeringen må udelukkende finde sted i det afgrænsede produktionsområde, der er beskrevet i punkt 4.

3.6. Særlige regler for mærkning af det produkt, som betegnelsen henviser til

Navnet på den beskyttede oprindelsesbetegnelse »Salamini italiani alla cacciatora« skal fremgå af etiketten med tydelige og uudslettelige bogstaver, som klart adskiller sig fra enhver anden oplysning. Det skal umiddelbart følges af ordene »Denominazione di origine protetta« (beskyttet oprindelsesbetegnelse). For produkter, der er bestemt til internationale markeder, kan betegnelsen »Denominazione di origine protetta« stå på bestemmelseslandets sprog.

Der må ikke anføres andre oplysninger end de udtrykkeligt foreskrevne.

Det er dog tilladt at angive navne, firmanavne eller brands, forudsat at de ikke er af rosende karakter eller vildleder køberen. Det samme gælder i givet fald for navnene på de bedrifter, hvor de svin, som er blevet anvendt til fremstillingen af produktet, er opdrættet, forudsat at råvarerne udelukkende kommer fra de pågældende bedrifter.

4. Kort angivelse af det geografiske områdes afgrænsning

»Salamini italiani alla cacciatora« fremstilles i det traditionelle produktionsområde, der omfatter hele territoriet i de nedenfor angivne regioner, som svarer nøjagtig til de regioner, hvor svinene stammer fra: Friuli-Venezia Giulia, Veneto, Lombardia, Piemonte, Emilia-Romagna, Umbria, Toscana, Marche, Abruzzo, Lazio og Molise.

5. Tilknytning til det geografiske område

De egenskaber, som produktet med den beskyttede oprindelsesbetegnelse besidder, afhænger af miljøforhold og naturlige og menneskelige faktorer. Navnlig råvarens egenskaber er specifikke for det afgrænsede geografiske makroområde, der svarer nøjagtigt til produktionsområdet. Helheden »råvare-produkt-betegnelse« er nært knyttet til det pågældende områdes specifikke samfundsøkonomiske udvikling. Udviklingen af teknikker til dyrkning af korn og forarbejdning af mælk har tydeligt påvirket produktionen gennem oprettelsen af produktionsanlæg i områder, der traditionelt benyttes til særlige typer svineavl. Svinebedrifterne i det centrale og nordlige Italien har udviklet sig over tid og er siden forrige århundrede blevet til moderne produktionsanlæg i Emilia Romagna og Lombardia, hvorfra de har spredt sig til de tilgrænsende regioner i de centrale og nordlige dele af landet. Navnlig er de oprindelige racer blevet erstattet af specialiserede racer, som også fås ved at krydse lokale racer, hvilket giver en råvare (svinekroppe), som modsvarer landbrugsfødevaresektorens behov, og som giver det færdige produkt dets kvalitative og organoleptiske egenskaber.

Det omdømme, som »Salamini italiani alla cacciatora« har, er knyttet til de områder, hvor de traditionelt fremstilles. Ifølge mundtlige overleveringer begyndte fremstillingen af salamini ved lombardernes invasion af det nordlige Italien, og derfra spredte produktionen sig til de tilgrænsende områder i Italien, således at produktionsområdet faldt sammen med det område, hvor der opdrættes italienske spæksvin. Produktets historie er knyttet til udviklingen af en typisk landlig kultur, som er fælles for hele den makroregion, der hedder »Padania«: Det er fra denne og visse tilgrænsende regioner, at råvaren forarbejdes efter de gamle traditioner, som er særlige for denne oprindelsesbetegnelse. De historiske henvisninger til »Salamini italiani alla cacciatora« findes i de gastronomiske traditioner fra Lombardia, som er bevaret frem til i dag. Produktet er opkaldt efter den mad, som jægerne traditionelt medbragte i deres tværsække, når de var på jagt. Betegnelsen nævnes også i de bilaterale aftaler, som Italien har undertegnet med Frankrig, Tyskland, Spanien og Østrig for at beskytte oprindelsespåtegninger, oprindelsesbetegnelser og andre geografiske betegnelser, som er forbeholdt produkter fra Italien.

Henvisning til offentliggørelsen af varespecifikationen

(Artikel 6, stk. 1, andet afsnit, i denne forordning)

Den konsoliderede udgave af varespecifikationen findes på webstedet: http://www.politicheagricole.it/flex/cm/pages/ServeBLOB.php/L/IT/IDPagina/3335

eller

ved at gå direkte til det italienske landbrugsfødevare- og skovministeriums hjemmeside (www.politicheagricole.it) og klikke på »Qualità« (øverst til højre), derefter på »Prodotti DOP IGP STG« (i venstre side) og til sidst på »Disciplinari di Produzione all'esame dell'UE«.

(1) EUT L 179 af 19.6.2014, s. 17.